Cel mai adesea rupturile de ligamente apar în urma unor traumatisme (pe terenurile de sport, accidente rutiere, căderi).
În cazul rupturii de ligamente la nivelul articulaţiei genunchiului, pacientul are ca simptomatologie:
În prima saptămână domină durerea, tumefacţia (umflarea articulaţiei), instabilitatea articulaţiei;
În evoluţie, durerea şi tumefacţia dispar persistând o instabilitate variabilă ca amploare.
În cazul în care nu se intervine chirurgical asupra ligamentului, aceasta instabilitate persistă, afectând în timp şi celelalte elemente anatomice ale genunchiului (meniscuri, cartilaje), putând duce în final la artroză.